**Rámcová dohoda**

**na zabezpečenie dodávky potravín pre DSS LIBERTAS Lučenec v roku 2020**

(ďalej ako „**zmluva**“)

uzatvorená podľa § 2 ods. 5 písm. g) a § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**ZVO**“), a podľa zákona č. 513/1991 Zb. Obchodného zákonníka v znení neskorších predpisov

**medzi nasledovnými zmluvnými stranami:**

Centrálna obstarávacia organizácia:

Názov: **Banskobystrický samosprávny kraj**

Sídlo: Námestie SNP 23, 974 01 Banská Bystrica

Právna forma: vyšší územný celok, ako samostatný územný samosprávny a správny celok Slovenskej republiky

Štatutárny orgán: Ing. Ján Lunter, predseda Banskobystrického samosprávneho kraja

IČO: 37 828 100

(ďalej ako „**COO**“)

spolu s

Odberateľom:

Názov: **Domov sociálnych služieb LIBERTAS**

Sídlo: Tuhárske námestie 11, 984 01 Lučenec

Právna forma: rozpočtová organizácia

Zastúpený: PaedDr. Estera Rózsárová, riaditeľka

IČO: 00632180

DIČ: 2021194285

Bankové spojenie: Štátna pokladnica

IBAN: SK8781000000007000397820

Tel./e-mail: +421474512220/riaditel@dsslibertaslc.sk

(ďalej ako *„***odberateľ***“*)

a

Úspešný uchádzač / Dodávateľ:

Názov (obchodné meno):

Sídlo:

Právna forma:

Prevádzka:

Zastúpený:

IČO:

DIČ:

Bankové spojenie:

IBAN:

Tel./e-mail:

Zápis v registri:

(ďalej ako „**uchádzač**“ alebo „**dodávateľ**“ a spolu s COO a odberateľom aj ako „**zmluvné strany**“)

**Preambula**

1. Táto zmluva sa uzatvára ako výsledok centrálneho verejného obstarávania realizovaného COO v zmysle § 15 ZVO postupom verejnej súťaže podľa § 66 ZVO, vyhláseného oznámením o vyhlásení verejného obstarávania zverejneného v Úradnom vestníku EÚ č. ................. dňa pod značkou oznámenia ............................. a vo Vestníku verejného obstarávania č. XXXX/2019, dňa XX.XX.2019, pod značkou oznámenia ..................... na predmet zákazky s názvom: **„Dodávanie potravín pre DSS LIBERTAS Lučenec v roku 2020“** (ďalej iba „**verejné obstarávanie**“).
2. Odberateľ je v zmysle § 15 ods. 3 písm. d) ZVO oprávnený zadávať zákazky dodávateľovi na základe tejto zmluvy.
3. Výlučným odberateľom tejto zmluvy je odberateľ, ktorého tvoria dve odberné strediská nachádzajúce sa na nasledovných adresách:

* Tuhárske námestie 10, Lučenec;
* Rúbanisko III, Lučenec

(ďalej aj ako „**odberné strediská**“).

1. COO uvádza, že na základe tejto zmluvy nebude zadávať zákazky dodávateľovi, nakoľko COO túto zmluvu obstaral a uzatvoril s dodávateľom v prospech tretieho subjektu, ktorým je odberateľ.
2. ***COO je zriaďovateľom DSS Libertas, ktorého dve odberné strediská majú byť v priebehu roku 2020 rozčlenené na dva subjekty, každý s právnou subjektivitou(IČOm). V prípade, ak dôjde k rozčleneniu DSS Libertas, zákazky na základe rámcovej dohody uzavretej COO budú zadávať oba takto vzniknuté subjekty ako samostatní verejní obstarávatelia podľa § 7 ods. 1 písm. d) ZVO, pričom odbernými miestami ostanú súčasné odberné miesta DSS Libertas - Tuhárske námestie 10, Lučenec a Rúbanisko III, Lučenec.***

**Článok I**

**Predmet zmluvy**

1. Predmetom tejto zmluvy je záväzok uchádzača (ako dodávateľa) zabezpečovať pre odberateľa v kalendárnom roku 2020 na základe osobitných objednávok odberateľa dodávanie a distribúciu potravín: „**Vajcia**“ uvedených v prílohe č. 1 tejto zmluvy (ďalej ako „**potraviny**“ alebo „**tovar**“) za podmienok dohodnutých s COO v tejto zmluve (ďalej ako „**predmet zmluvy**“).

**Článok II**

**Dodacie podmienky**

1. Dodávateľ sa zaväzuje dodávať tovar 1 x týždenne do odberného miesta Tuhárske námestie a  do odberného miesta Rúbanisko III v požadovanej kvalite, akosti, množstve a čase na základe osobitnej objednávky vystavenej odberateľom podľa tejto zmluvy a zabezpečiť pre odberateľa distribučné služby. Distribučné služby sa uskutočňujú v súlade s platnými všeobecne záväznými právnymi predpismi a podľa technických podmienok prevozu potravín v súlade s Potravinovým kódexom Slovenskej republiky. Objednávka bude zadaná odberateľom písomne, prípadne elektronicky e-mailom, na adresu dodávateľa uvedenú v záhlaví tejto zmluvy 1 x týždenne (najneskôr do utorka) do 09.00 hod. Dodávateľ sa zaväzuje dodať tovar podľa tejto zmluvy v príslušné dni najneskôr do 12.00 hod. bezodkladne, podľa požiadavky určenej v objednávke odberateľa.
2. Miestom dodania tovaru sú nasledovné odberné strediská odberateľa s nasledovnými dodacími adresami:

* **Tuhárske námestie 10, 984 01 Lučenec**;
* **Rúbanisko III, 984 01 Lučenec**.

1. Dodané potraviny musia byť zabalené v originálnom hygienicky nezávadnom prepravnom balení s vyznačením doby spotreby. V prípade, že dátum spotreby nie je možné uviesť na obale dodávaných potravín, je dodávateľ povinný uviesť dátum spotreby dodaných potravín v dodacom liste. Dodané potraviny musia byť dodávané v nepoškodených obaloch, bez pachov a plesní, s exspiračnou lehotou v zmysle čl. V ods. 3 tejto zmluvy a s vyznačenou gramážou (hmotnosťou) tovaru na obale, resp. na dodacom liste.
2. Pri dodávke potravín dodávateľ predloží spolu s potravinami zoznam látok vyvolávajúcich alergiu vzťahujúcich sa na dodané potraviny a doklad o krajine pôvodu, uvedie dovozcu a ďalšie náležitosti podľa príslušných právnych predpisov.
3. Dodávka potravín podľa tejto zmluvy je zo strany dodávateľa splnená prevzatím dodávky objednaných potravín a podpísaním dodacieho listu zo strany odberateľa.
4. Kontaktnou osobou odberateľa je: Beáta Demoková
5. Kontaktnou osobou dodávateľa je:
6. Odberateľ je zodpovedný za riadne prebratie a fyzickú kontrolu dodaného tovaru - potravín. Fyzická kontrola potravín sa týka najmä: overenia nepoškodenia obalu tovaru, dátumu minimálnej trvanlivosti, resp. dátumu spotreby tovaru, označenia tovaru v súlade s platnou legislatívou, súladu sortimentu dodaného tovaru s objednávkou tovaru, kvality (akosti), množstva a druhu tovaru, pachových vlastností tovaru. Po fyzickej kontrole dodaného tovaru je odberateľ oprávnený potvrdiť dodávateľovi prevzatie tovaru na dodacom liste.
7. V prípade, že na základe fyzickej kontroly pri dodaní tovaru odberateľ zistí nezrovnalosti, chyby a vady tovaru, resp. jeho nesúlad s objednávkou, je odberateľ oprávnený tovar neprebrať a vystaviť dodávateľovi protokol o zistení nezrovnalostí. Dodávateľ je povinný na vlastné náklady dodať obratom požadovaný tovar, prípadne oznámiť odberateľovi najneskôr do nasledujúceho dňa (do 24 hodín) neschopnosť dodať tovar. Reklamáciu technických podmienok dodávky potravín uplatní odberateľ písomnou formou u dodávateľa najneskôr do 30 dní odo dňa dodania reklamovaného tovaru. Reklamácia má odkladný účinok na splatnosť faktúry. Dodávateľ je povinný reklamáciu prešetriť a najneskôr do 15 dní odo dňa obdržania reklamácie písomne oznámiť odberateľovi výsledok šetrenia. Ak bola reklamácia oprávnená, je dodávateľ povinný okamžite zjednať nápravu.
8. Odberateľ je povinný umožniť dodávateľovi prístup k miestam dodania tovaru v odberných strediskách odberateľa za účelom riadneho dodania tovaru podľa tejto zmluvy.
9. Ak odberateľ zistí, že dopravné prostriedky, ktorými sa zabezpečuje preprava tovaru alebo jeho podstatná chladiaca časť zariadenia je poškodená alebo nefunkčná, vyzve dodávateľa na jeho opravu resp. výmenu. V prípade, ak daná porucha mala vplyv na kvalitu dodávky potravín, postupuje sa podľa ods. 6 tohto článku zmluvy.
10. Ak dodávateľ bude mať vedomosť o skutočnosti, že nebude v budúcnosti schopný plniť si povinnosti vyplývajúce mu z tejto zmluvy, je povinný oznámiť túto skutočnosť odberateľovi najneskôr 10 dní pred predpokladanou stratou schopnosti plniť povinnosti vyplývajúce z tejto zmluvy. V prípade nesplnenia si tejto oznamovacej povinnosti má odberateľ právo účtovať zmluvnú pokutu v zmysle tejto zmluvy, ako aj právo uplatniť si náhradu škody podľa tejto zmluvy. Nesplnenie tejto povinnosti dodávateľa zakladá právo odberateľa postupovať v súlade s čl. IV ods. 4 tejto zmluvy.

**Článok III**

**Cena a platobné podmienky**

1. Cena bola stanovená dohodou zmluvných strán v zmysle výsledku verejného obstarávania identifikovaného v preambule tejto zmluvy.
2. Jednotkové ceny za jednotlivé druhy potravín sú uvedené v prílohe č. 1 zmluvy, ktorá tvorí neoddeliteľnú súčasť zmluvy. Jednotkové ceny za jednotlivé druhy potravín sú nemenné a platné počas celej doby trvania zmluvy, okrem prípadov vyslovene uvedených v tejto zmluve.
3. Maximálna zmluvná cena / maximálny finančný limit podľa tejto zmluvy je stanovená/ý na:

* 5 775,00 EUR bez DPH
* 10% DPH ............ EUR, 20% DPH ..................... EUR
* **......................... EUR s DPH (slovom .................................................... vrátane DPH).**

1. Cena jednotlivých druhov potravín je pre odberateľa konečná a zahŕňa v sebe daň z pridanej hodnoty, dopravné náklady (distribučné služby) vrátane vyloženia potravín, cla, balného a pod.
2. Odberateľ neposkytuje preddavok alebo zálohu na plnenie podľa tejto zmluvy, resp. podľa vystavených objednávok odberateľa.
3. Odberateľ uhradí na základe doručenej faktúry vystavenej dodávateľom cenu za dodanie objednaných potravín podľa tejto zmluvy bezhotovostným bankovým prevodom na účet dodávateľa prostredníctvom príslušného finančného ústavu.
4. Faktúry vystavené dodávateľa musia obsahovať všetky náležitosti v súlade s príslušnými právnymi predpismi. V prípade, že faktúra nebude obsahovať predpísané náležitosti daňového dokladu, resp. budú v nej uvedené nesprávne alebo neúplné údaje, je odberateľ oprávnený túto faktúru vrátiť dodávateľovi na doplnenie/opravu. V takomto prípade nová lehota splatnosti faktúry začne plynúť až doručením opravenej, resp. doplnenej faktúry odberateľovi.
5. Dodávateľ vystaví odberateľovi faktúru za riadne a včas dodané potraviny na základe tejto zmluvy, a to najneskôr v lehote ...... dní odo dňa riadneho dodania potravín, resp. odo dňa podpísania dodacieho listu, pričom odberateľ je oprávnený doručovať faktúru odberateľovi spolu s doručovanými potravinami podľa tejto zmluvy, alebo prostredníctvom poštovej zásielky.
6. Lehota splatnosti faktúry je 30 dní odo dňa doručenia faktúry odberateľovi. Za uhradenú sa faktúra považuje v momente odpísania príslušnej sumy z bankového účtu odberateľa v prospech účtu dodávateľa uvedeného na doručenej faktúre.
7. Zmluvné strany sa dohodli, že v prípade zmeny cien porovnateľných tovarov na trhu smerom k ich zníženiu oproti cenám tovaru upravených touto zmluvou si zmluvné strany dohodli nasledovný spôsob zisťovania cien:
8. odberateľ predloží dodávateľovi minimálne tri cenové ponuky na identické alebo ekvivalentné tovary, ktoré musia obsahovať označenie výrobcu (príp. dodávateľa) tovarov, obchodný názov tovaru, zloženie tovaru jeho sídlo, identifikačné číslo a cenu, za ktorú tovar ponúka;
9. pokiaľ všetky cenové ponuky na identické alebo zastupiteľné tovary sú nižšie ako ceny tovaru dojednané touto zmluvou, je dodávateľ povinný znížiť kúpnu cenu tovaru a vyrovnať ju s cenovou úrovňou rovnajúcou sa priemeru medzi uvedenými tromi najnižšími cenami zistenými na trhu.
10. Zmluvné strany sa dohodli, že zisťovanie cien tovaru podľa ods. 10 tohto čl. zmluvy je oprávnený vykonávať odberateľ v rozsahu najmenej 1 krát za 3 mesiace počas platnosti tejto zmluvy.
11. Odberateľ na základe zisťovania cien tovaru podľa ods. 10 a 11 tohto článku zmluvy oznámi dodávateľovi skutočnosti preukazujúce opodstatnenosť zníženia jednotkových cien za tovar uvedených v prílohe č. 1 tejto zmluvy. Zmluvné strany v takom prípade dodatkom k tejto zmluve bezodkladne aktualizujú prílohu č. 1 tejto zmluvy, a dodávateľ je povinný pri najbližšej dodávke tovaru od účinnosti dodatku náležite znížiť cenu tovaru.
12. Zmluvné strany sa dohodli, že obdobím, za ktoré sa ceny podľa ods. 10, 11 a 12 tohto čl. zmluvy porovnávajú, je obdobie troch mesiacov bezprostredne predchádzajúcich ostatnej zmene ceny tovaru podľa tejto zmluvy.
13. Nezníženie ceny za tovar v zmysle ods. 10, 11 a 12 tohto čl. zmluvy sa považuje za podstatné porušenie zmluvných záväzkov.

**Článok IV**

**Doba trvania zmluvy a zánik zmluvy**

1. Zmluva sa uzatvára na dobu určitú, a to na 12 mesiacov od 01.01.2020 (avšak nie skôr ako dňom účinnosti tejto zmluvy) do 31.12.2020, alebo do vyčerpania maximálneho finančného limitu uvedeného v článku III ods. 3 tejto zmluvy, podľa toho, ktorá skutočnosť nastane skôr.
2. Táto zmluva zaniká uplynutím doby, na ktorú bola uzavretá alebo vyčerpaním maximálneho finančného limitu.
3. Túto zmluvu je možné ukončiť písomnou dohodou zmluvných strán.
4. COO spoločne s odberateľom sú oprávnení odstúpiť od tejto zmluvy z dôvodov podstatného porušenia zmluvných záväzkov zo strany dodávateľa.
5. Dodávateľ nie je oprávnený odstúpiť od tejto zmluvy okrem prípadov vyslovene uvedených v tejto zmluve alebo v príslušných právnych predpisoch.
6. Odstúpenie od zmluvy nadobudne účinnosť dňom, kedy písomný prejav vôle zmluvnej strany, ktorý obsahuje oznámenie o odstúpení od zmluvy, bude doručený inej zmluvnej strane.
7. Za podstatné porušenie zmluvného záväzku sa považujú najmä nasledovné skutočnosti:
8. opakované (min. 3 krát) nedodanie tovaru podľa požiadaviek odberateľa,
9. nesplnenie povinnosti dodávateľa uvedenej v čl. V ods. 4 zmluvy,
10. nedodržanie cien potravín podľa zmluvy,
11. dodávateľ podal na seba návrh na vyhlásenie konkurzu,
12. bol podaný návrh na vyhlásenie konkurzu voči dodávateľovi treťou osobou, pričom dodávateľ je platobne neschopný, alebo je v situácii, ktorá odôvodňuje začatie konkurzného konania,
13. bol na majetok dodávateľa vyhlásený konkurz, alebo bol návrh na vyhlásenie konkurzu zamietnutý pre nedostatok majetku,
14. dodávateľ vstúpil do likvidácie alebo bola naňho zriadená nútená správa.

8. Výsledkom verejného obstarávania je zmluva s opätovným obnovením súťaže uzavretá s tromi úspešnými uchádzačmi.

Zmluva pre túto časť predmetu zákazky bude uzavretá s tromi úspešnými uchádzačmi, teda s uchádzačmi, ktorí v rámci príslušnej časti predmetu zákazky splnia podmienky účasti, požiadavky na predmet zákazky a obsah ponuky a ich ponuka sa z hľadiska plnenia kritéria umiestni na prvom, druhom a treťom mieste v poradí.

**Odberateľ** **ako verejný obstarávateľ bude po uzavretí tejto zmluvy zadávať objednávky uchádzačovi/dodávateľovi, ktorý sa umiestnil na prvom mieste v poradí z hľadiska plnenia kritéria.** **Obnovenie súťaže bude zrealizované v apríli 2020 a v auguste 2020.** Zazmluvneným dodávateľom bude v apríli 2020 a v auguste 2020 doručená výzva na nacenenie položiek v prílohe č. 1 Cenová ponuka. Odberateľ ako verejný obstarávateľ bude po vyhodnotení obnovenej súťaže zadávať objednávky uchádzačovi, ktorý sa z hľadiska plnenia kritéria umiestni na prvom mieste v poradí s účinnosťou od prvého dňa v mesiaci nasledujúcom po mesiaci, v ktorom bola súťaž vyhodnotená (tj. od 1. mája 2020, od 01. septembra 2020).

Súčasťou tejto výzvy je aj príloha č. 1 Cenová ponuka, ktorá obsahuje špecifikáciu položiek a požiadaviek pre každú ucelenú časť zákazky a bude neoddeliteľnou súčasťou rámcovej dohody ako výsledok VO.

**Článok V**

**Zodpovednosť za vady a záruka**

1. Dodávateľ sa zaväzuje odberateľovi dodať potraviny v požadovanom množstve, kvalite (akosti) a druhu v súlade s touto zmluvou a objednávkou odberateľa.
2. Nebezpečenstvo škody na potravinách prechádza na odberateľa momentom fyzického prevzatia potravín od dodávateľa a podpísaním dodacieho listu.
3. Dodané potraviny nesmú mať v čase ich odovzdania odberateľovi vyčerpanú viac ako 1/3 (jednu tretinu) ich exspiračnej lehoty (dátumu minimálnej trvanlivosti, resp. dátumu spotreby). V prípade, že dodávateľ dodá odberateľovi potraviny s vyčerpanou exspiračnou lehotou o viac ako 1/3 (jednu tretinu) jej dĺžky, je odberateľ oprávnený vrátiť takéto potraviny späť dodávateľovi na náklady dodávateľa, odberateľ nie je povinný dodávateľovi zaplatiť za takéto potraviny a zároveň odberateľ oznámi dodávateľovi, či trvá na dodaní objednaných potravín.
4. V prípade, že odberateľ napriek situácii uvedenej v ods. 3 tohto článku zmluvy trvá na dodaní objednaných potravín, dodávateľ je povinný takého potraviny bezodkladne nahradiť potravinami spĺňajúcimi požiadavky odberateľa v rovnakej kvalite, množstve a druhu podľa vystavenej objednávky.
5. Dodávateľ poskytuje na potraviny záruku na akosť v dĺžke ich minimálnej trvanlivosti, resp. dátumu spotreby (expiračnej lehoty). Zárukou na akosť sa rozumie záväzok dodávateľa, že potraviny budú po dobu záruky spôsobilé na použitie na dohodnutý (inak obvyklý) účel a zachovajú si dohodnuté (inak obvyklé) vlastnosti. Súčasťou tohto záväzku dodávateľa je aj vyznačenie záručnej doby (spotreby), alebo doby minimálnej trvanlivosti (expiračnej lehoty) dodaných potravín na ich obale.

**Článok VI**

**Zmluvné pokuty a sankcie**

1. V prípade, ak dodávateľ poruší podmienky stanovené v tejto zmluve, je odberateľ oprávnený a dodávateľ povinný na úhradu zmluvnej pokuty vo výške 150 EUR za každé takéto porušenie jednotlivo. Uhradením zmluvnej pokuty nezaniká nárok odberateľa voči dodávateľovi na náhradu škody vo výške preukázanej škody, ani nárok COO spolu s odberateľom na odstúpenie od zmluvy.
2. Dodávateľ, v prípade uplatnenia zmluvnej pokuty zo strany odberateľa, poskytne odberateľovi zľavu formou odpočítanej hodnoty predstavujúcej príslušnú výšku zmluvnej pokuty podľa tejto zmluvy vo faktúre za príslušné dodacie obdobie, kedy došlo k porušeniu, a ktorá bude osobitne vyznačená ako odpočítaná položka. Dôkazné bremeno vo veci plynulosti dodávky je na strane dodávateľa.
3. V prípade vzniku niektorého z dôvodov na odstúpenie od zmluvy, uvedených v čl. IV ods. 7 písm. a), b) alebo c) zmluvy je, okrem odstúpenia od zmluvy, dodávateľ povinný zaplatiť odberateľovi zmluvnú pokutu vo výške 25% z maximálneho finančného limitu uvedeného v čl. III ods. 3 zmluvy.
4. V prípade, že odberateľ neuhradí dodávateľovi faktúru v stanovenej lehote, dostáva sa do omeškania a je povinný zaplatiť dodávateľovi úrok z omeškania vo výške stanovenej príslušnými právnymi predpismi.
5. Zmluvné strany prehlasujú, že výšku zmluvných pokút upravených v tejto zmluve považujú za primeranú, pretože pri rokovaniach o dohode o výške zmluvných pokút prihliadali na hodnotu a význam týmito zmluvnými pokutami zabezpečovaných zmluvných povinností.

**Článok VII**

**Spoločné a záverečné ustanovenia**

1. Táto zmluva nadobúda platnosť dňom podpisu zmluvných strán a účinnosť dňom nasledujúcim po dni jej zverejnenia na webovom sídle COO v zmysle § 47a zákona č. 40/1964 Zb. Občianskeho zákonníka v platnom znení a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov..
2. Zmluvné strany prehlasujú, že budú spolupracovať tak, aby bol predmet zmluvy splnený v najlepšej možnej miere. Za týmto účelom sa budú zmluvné strany bez omeškania vzájomne informovať o všetkých okolnostiach, ktoré by bránili riadnemu splneniu predmetu zmluvy.
3. Zmluvné strany vyhlasujú, že v čase uzavretia zmluvy im nie sú známe žiadne okolnosti, ktoré by bránili alebo vylučovali uzavretie tejto zmluvy, resp. ktoré by mohli byť vážnou prekážkou k plneniu predmetu zmluvy.
4. Pri riešení otázok výslovne neupravených touto zmluvou sa zmluvné strany budú riadiť príslušnými ustanoveniami zákona č. 513/1991 Zb. Obchodného zákonníka v znení neskorších predpisov a ustanoveniami ostatných všeobecne záväzných právnych predpisov platných na území Slovenskej republiky.
5. Túto zmluvu možno meniť a dopĺňať len očíslovanými písomnými dodatkami podpísanými oprávnenými zástupcami všetkých zmluvných strán.
6. Akékoľvek ustanovenie tejto zmluvy, ktoré je alebo sa stane neplatným, nezákonným, neúčinným alebo nevynútiteľným podľa platného práva, nemá a ani v budúcnosti to nebude mať za následok neplatnosť, neúčinnosť alebo nevynútiteľnosť ostatných ustanovení zmluvy. Zmluvné strany sú povinné v dobrej viere, rešpektujúc zásady poctivého obchodného styku rokovať tak, aby bolo neplatné, neúčinné alebo nevynútiteľné ustanovenie zmluvy písomne nahradené iným ustanovením, ktorého vecný obsah bude zhodný alebo čo možno najviac podobný ustanoveniu, ktoré je nahradzované, pričom účel a zmysel zmluvy musí byť zachovaný. Do doby, pokiaľ takáto dohoda nebude uzavretá, rovnako v prípade, ak k nej vôbec nedôjde, použijú sa na nahradenie neplatného, neúčinného alebo nevynútiteľného ustanovenia iné ustanovenia zmluvy, a ak také ustanovenia nie sú, použijú sa ustanovenia slovenských právnych predpisov a inštitútov, ktoré sú upravené slovenským právnym poriadkom, pričom sa použijú také ustanovenia, ktoré zodpovedajú kritériám predchádzajúcej vety.
7. Zmluvné strany sa týmto zaväzujú, že budú dodržiavať záväzok mlčanlivosti na základe zákona č. 18/2018 Z. z. o ochrane osobných údajov v znení neskorších predpisov, ktorý sa vzťahuje na všetky citlivé informácie vrátane osobných údajov, s ktorými sa môže pri plnení svojich zmluvných povinností oboznámiť, a to v akejkoľvek forme (najmä písomnej, elektronickej, alebo ústnej). Zmluvné strany sa zaväzujú, že citlivé informácie alebo osobné údaje, s ktorými sa oboznámia, nebudú okrem povinností vyplývajúcich zo všeobecne záväzných právnych predpisov nijako zverejňovať, ani ich akoukoľvek formou reprodukovať alebo podávať ich akýmkoľvek tretím neoprávneným osobám.
8. Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce z tejto zmluvy, resp. jej časti na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti jednou zo zmluvných strán bude zmluva o prevode (postúpení) zmluvných záväzkov neplatná a zároveň druhá zmluvná strana bude oprávnená od tejto zmluvy odstúpiť a to s účinnosťou odstúpenia ku dňu, keď bolo písomné oznámenie o odstúpení od tejto zmluvy doručené druhej zmluvnej strane.
9. Uchádzač/dodávateľ sa zaväzuje byť riadne zapísaný v registri partnerov verejného sektora po dobu trvania tejto zmluvy, ak mu taká povinnosť vyplýva zo *zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov* (ďalej ako „**Zákon o RPVS**“). Uchádzač/dodávateľ sa zaväzuje zabezpečiť, aby jeho subdodávatelia v zmysle § 2 ods. 1 písm. a) bod 7 Zákona o RPVS boli riadne zapísaní v registri partnerov verejného sektora po dobu trvania subdodávateľskej zmluvy, ak im taká povinnosť vyplýva zo Zákona o RPVS. Uchádzač/dodávateľ je povinný na požiadanie COO a/alebo odberateľa predložiť všetky zmluvy so svojimi subdodávateľmi. Porušenie ktorejkoľvek z povinností uchádzača/dodávateľa podľa tohto ustanovenia zmluvy je jej podstatným porušením a zakladá právo COO spoločne s odberateľom na odstúpenie od tejto zmluvy s právnymi účinkami ukončenia zmluvy *ex tunc*, a/alebo právo COO a odberateľa požadovať od uchádzača/dodávateľa zaplatenie zmluvnej pokuty vo výške maximálneho finančného limitu dohodnutého podľa tejto zmluvy, čím nie je nijako dotknutý nárok COO a odberateľa požadovať od uchádzača/dodávateľa náhradu škody vzniknutej COO a odberateľovi v dôsledku nesplnenia vyššie uvedených povinností uchádzača/dodávateľa. Zmluvné strany prehlasujú, že výšku zmluvnej pokuty považujú za primeranú, pretože pri rokovaniach o dohode o výške zmluvnej pokuty prihliadali na hodnotu a význam touto zmluvnou pokutou zabezpečovanej zmluvnej povinnosti.
10. V prípade, ak bude podľa tejto zmluvy potrebné doručovať inej zmluvnej strane akúkoľvek písomnosť, doručuje sa táto písomnosť na adresu zmluvnej strany uvedenú v záhlaví tejto zmluvy, dokiaľ nie je zmena adresy písomne oznámená zmluvnej strane, ktorá písomnosť doručuje, ak nie je v tejto zmluve dohodnuté inak. V prípade, ak sa písomnosť aj pri dodržaní týchto podmienok vráti nedoručená, zmluvné strany si dohodli, že účinky doručenia nastávajú tretím dňom po vrátení zásielky zmluvnej strane, ktorá zásielku doručuje.
11. Akúkoľvek zmenu adresy na doručovanie, ako aj ostatných údajov (napr. číslo účtu, e-mailovej adresy) je zmluvná strana, u ktorej k zmene došlo, povinná bezodkladne písomne oznámiť druhej zmluvnej strane spolu s uvedením nového kontaktného údaju, najmä novej adresy pre doručovanie, nového čísla účtu, prípadne novej e-mailovej adresy.
12. Táto zmluva má 7 strán (+ príloha), je vyhotovená v troch rovnopisoch s platnosťou originálu, pričom každá zmluvná strana obdrží po jednom jej vyhotovení.
13. Zmluvné strany vyhlasujú, že sú si vedomé všetkých následkov vyplývajúcich z tejto zmluvy, že ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto zmluvu. V prípade, že taká okolnosť existuje zodpovedajú za škodu, ktorá vznikne druhej zmluvnej strane na základe tohto vyhlásenia.
14. Zmluvné strany prehlasujú, že túto zmluvu uzavreli slobodne a vážne, neuzavreli ju v tiesni ani za nápadne nevýhodných podmienok, pozorne si ju prečítali, porozumeli jej a nemajú proti jej forme a obsahu žiadne námietky, ani návrhy na doplnenie, čo zástupcovia zmluvných strán plne spôsobilí na právne úkony potvrdzujú vlastnoručnými podpismi. Zmluvné strany vyhlasujú, že obsah zmluvy považujú za určitý a zrozumiteľný, a vyjadruje ich slobodnú a vážnu vôľu zbavenú akýchkoľvek omylov, na dôkaz čoho pripájajú svoje podpisy.
15. Neoddeliteľnou súčasťou tejto zmluvy je: Príloha č. 1 – Cenová ponuka uchádzača/dodávateľa

V Banskej Bystrici dňa ....................... V Lučenci dňa .......................

Za COO: Za odberateľa:

.......................................................................... ..........................................................................

Ing. Ján Lunter, PaedDr. Estera Rózsárová,

predseda Banskobystrického samosprávneho kraja riaditeľka Domova sociálnych služieb LIBERTAS

V ............................. dňa .............................

Za uchádzača/dodávateľa :

..........................................................................

štatutárny zástupca obchodnej spoločnosti

Príloha č. 1 - Cenová ponuka uchádzača/predávajúceho

Príloha č. 2 – Zoznam subdodávateľov